da en da nl ca da da de es da nn da da da da da da da da da nb de nb nb da nn en nn en nn nn pt da da da da da da da de da da da da da da da da da da da da da nl da en da da es nl da
Hele verden mødes på Torvet til International Dag | Esbjerg Kommune
5.8.2022 08:00:00 CEST | Esbjerg Kommune
Lørdag den 13. august kl. 11-16 mødes hele verden på Torvet i Esbjerg. Det er nemlig tid til den ottende udgave af det populære arrangement International Dag, som hylder mangfoldigheden og mødet mellem kulturer.
En international markedsplads med mad, oplevelser og underholdning fra alverdens lande. Det er, hvad Torvet bliver omdannet til, når International Dag rykker ind på Esbjergs centrale plads lørdag den 13. august kl. 11-16. Esbjerg er nemlig en international by, og det sætter International Dag et positivt fokus på. Her har tilflyttere fra andre lande mulighed for at møde både hinanden og de lokale esbjergensere og skabe en fælles oplevelse, hvor nysgerrigheden og lysten til at blive klogere på hinandens forskellige kulturelle baggrunde er i centrum.
Ferie i mange lande på én dag
Dagens festlige program byder på kunst, dans og modeshows fra alle verdenshjørner, og i boderne på markedspladsen kan gæsterne smage på spændende egnsretter. Esbjerg International Community står for en børnebod med kulturelle aktiviteter for de små, ligesom der bliver børneyoga på scenen. Igen i år er Axel Boisen konferencier, og også denne gang vil han sørge for at skabe god stemning på Torvet.
Nye netværk er med
International Dag begyndte som et mindre arrangement i 2013 og er siden vokset til en stor event, som trækker gæster til fra hele regionen. Både på scenen og i boderne finder man Esbjergs internationale borgere, som også er strømmet til igennem årene. I år deltager Dansk Rumænsk Forening og dansk-ukrainsk forening i Esbjerg som to nye netværk, mens også gengangere fra fx Latinamerika, Thailand, Vietnam, Eritrea og Palæstina er klar på Torvet.
”Det er godt at sætte fokus på, hvor internationale vi faktisk er i Esbjerg, og det oplever man til International Dag. Den stemning vil vi gerne dele og styrke, fordi det gør, at os, der er internationale, men har boet i Esbjerg i længere tid, kan være stolte af byen og kalde den for hjem,” siger Nicole Hogan, som er tilflytter fra Australien og selv arbejder med kommunens internationale borgere i Esbjerg Kommunes Tilflytterservice.
International Dag bliver arrangeret i et tæt samarbejde mellem Esbjerg Festuge, Esbjerg Kommunes Tilflytterservice, Bydelsprojekt 3i1, Mosaikken – Det Multietniske Aktivitetshus, Jobcenter Esbjerg og Stengårdsvejssekretariatet.
Pia Enemark, Esbjerg Kommunes Tilflytterservice, tlf. 2047 3206
Thomas Reil, kommunikationschef i Esbjerg Kommune, tlf. 2137 9284
Charlotte Kaarsberg, Mosaikken - Det Multietniske Aktivitetshus, tlf. 2774 1468
Sofie Valbjørn, Bydelsprojekt 3i1, tlf. 2429 3270
Information om Esbjerg Kommune
Esbjerg er landets femtestørste by og Danmarks EnergiMetropol. Vi har sat ambitiøse klimamål og går forrest i den bæredygtige udvikling, hvor byen spiller en central rolle for hele Europas grønne kurs.
I Esbjerg Kommune er pionerånd og viljen til fremdrift en del af DNA'et, og der er ikke langt fra idé til handling. Vores nye mål for Esbjerg er at blive et fyrtårn inden for oplevelser og kultur. Her er allerede masser af spændende muligheder, og nu sætter vi turbo på, så endnu flere får øje på Esbjerg.
Danmarks ældste by, Ribe, ligger i Esbjerg Kommune, og her emmer det af kultur og charme, lige som stationsbyen Bramming er populær og driftig. Samtidig nyder Esbjerg Kommune godt af en perlerække af aktive landsbyer med stærke fællesskaber.
Følg pressemeddelelser fra Esbjerg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Esbjerg Kommune
Esbjerg samler verdens energibyer4.10.2022 09:15:00 CEST | Pressemeddelelse
Den globale sammenslutning af energibyer, Word Energy Cities Partnership, har i år inviteret til årsmøde i Esbjerg, og der er lagt op til et tredages program, som fungerer som et udstillingsvindue for den grønne omstilling i EnergiMetropolen Esbjerg.
Esbjergs frivillige modtog fornemme priser til Frivillig Fredag3.10.2022 08:40:38 CEST | Pressemeddelelse
Der skal lyde et stort tillykke til Dansk Flygtningehjælp - Frivilliggruppen Ribe, Blå Kors Familienetværk i Jakobskirken og Juletræsforeningen for socialt udsatte børn, der netop har modtaget årets Frivillighedspriser i Esbjerg Kommune og Høreforeningens lokalafdeling, der har modtaget Johan Hoffmann Fondens Pris 2022.
Nyt tilbud i Esbjerg og Varde skal fremme seksuel sundhed og trivsel blandt unge i alderen 12-25 år27.9.2022 11:00:00 CEST | Pressemeddelelse
UngeLiv er navnet på et nyt tilbud, som skal give unge i alderen 12-25 år mulighed for samtaler og rådgivning om seksuel sundhed og trivsel. Tilbuddet, der åbner den 3. oktober 2022, er et samarbejde mellem Esbjerg Kommune, Varde Kommune og Sydvestjysk Sygehus.
Idrætsforeninger flytter ind i folkeskolen22.9.2022 08:26:42 CEST | Pressemeddelelse
Nyt samarbejde mellem skoler og foreninger skal styrke glæden ved idræt og bygge bro til foreningslivet.
Esbjerg Kommune får pris for sin indsats for borgere med type 2-diabetes16.9.2022 14:13:33 CEST | Pressemeddelelse
Sammen med Vejen, Fanø, Billund og Varde kommuner og Steno Diabetes Center Odense fik Esbjerg Kommune torsdag den 15. september Diabetesforeningens Handlingspris 2022. Prisen gives for patientuddannelseskonceptet "Lev Livet med type 2-diabetes”, som parterne i fællesskab har udviklet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022